**FARSKÉ OZNAMY – filiálky NEMČICE ⦁ Farnosti Topoľčany**

**Nedeľa Najsvätejšej Trojice**

(12.6.2022 – 19.6.2022)

▪ **Sv. omše počas týždňa v Nemčiciach a ich úmysly**:

*Štvrtok*: 18.30 h. + Gabriel a Mária Čanigoví a ich rodičia

*Piatok*: 18.30 h. Za zdravie a Božie požehnanie pre rodinu

*Nedeľa*: 09.00 h. + Za zosnulých z rodiny Halovej a Červíkovej

▪  **Liturgický kalendár týždňa:**

*Pondelok*:  Sv. Antona Paduánskeho, kňaza a učiteľa Cirkvi

*Štvrtok*:    Najsvätejšieho Kristovho Tela a Krvi (Božie Telo), slávnosť

*Sobota*:    Slávnosť birmovania v našej farnosti

*Nedeľa*:    12. nedeľa v Cezročnom období (Deň otcov)

▪ Vo štvrtok 16. júna 2022 je cirkevne prikázaný sviatok Najsvätejšieho Kristovho Tela a Krvi (Božie Telo). Sv. omše v našej farnosti budú nasledovne:

*Farský kostol Topoľčany*: 6.30; 8.00; 11.30; 17.00 hod. a 18.30 s procesiou

*Filiálny kostol Nemčice*: 18.30 hod. s procesiou (*omša v stredu v Nemčiciach nie je*)

Za priaznivého počasia vo štvrtok po večerných sv. omšiach v Nemčiciach i v Topoľčanoch budú nasledovať eucharistické procesie. V prípade nepriazne počasia budú pobožnosti v kostole na záver sv. omše. Pri osobnej účasti na procesii možno za obvyklých podmienok získať úplne odpustky. V Nemčiciach za priaznivého počasia oltáriky budú pozdĺž Školskej ulice. Povzbudzujeme k účasti na týchto procesiách.

▪ V sobotu 18.6.2022 o 10.00 hod. bude v našej farnosti birmovka, ktorú prijme 200 mladých veriacich. V prípade priaznivého počasia bude slávnosť za farským kostolom v Topoľčanoch pred Lurdskou jaskyňou. V prípade nepriazne počasia bude slávnosť vo vnútri kostola. Nácvik všetkých birmovancov a ich preskúšanie bude v piatok 17.6. o 15.00 hod. vo farskom kostole. Následne o 16.00 hod. bude spovedanie iba birmovancov, kedy po spovedi si prevezmu birmovný lístok. A môžu si objednať i zaplatiť za 5,- € FOTO-CD. V piatok od 17.00 hod. bude potom spovedanie birmovných rodičov a príbuzných birmovancov.

▪ Zmeny, ktoré sú spojené so zabezpečením slávnosti birmovania: V piatok 17.6. budú úradné hodiny kancelárie FÚ v zmenenom čase a to od 15.00 do 15.45 hod. A v sobotu 18.6. nebude vo farskom kostole sv. omša ráno o 8.00 hod. Ďakujeme za pochopenie.

▪ V dňoch pondelok, utorok a stredu kvôli prácam bude uzatvorený hlavný vchod farského kostola. Treba vtedy pre vstup do chrámu použiť oba otvorené bočné vchody.

▪ V sobotu 18.6. sa uskutoční Diecézny výstup mládeže na Inovec (bližšie na plagáte).

▪ V uplynulom týždni na kostoly, kvety, pamätnú tabuľu na farský kostol a práce s tým spojené boli obetované sumy: 10; 2x20; 100 a 180,- € a cez účet na tabuľu 46,- €. Všetkým dobrodincom, našim pomocníkom a podporovateľom vyslovujeme úprimne poďakovanie a srdečné Pán Boh zaplať a odmeň.